Bir də, bir sıra sahələr var ki, məncə, onlara daha tənqidi yanaşılması olduqca vacibdir. Mən xüsusilə hansı sahəni nəzərdə tuturam? Məsələn, qısa icmalda nəzərdə tutulur ki, Əmək və Əhalinin Sosial Müdafiəsi Nazirliyi ilə bağlı 227 şikayətdə ərizəçilər onlara təyin olunan ünvanlı sosial yar-dımı ala bilməyiblər. Yaxud da kartlarında olan vəsaitlər başqaları tərəfindən götürülüb. 4 ay keçəndən sonra həmin kartlar sahiblərinə qaytarılıb. Bunu da sadə bir vəziyyət kimi qiymətləndirərək həmin nazirliklərə yerlərdə mövcud sahəyə nəzarətin gücləndirilməsi tələb olunur. Hörmətli El-mira xanım, bu artıq cinayətdir və bu cinayət haqqında da Milli Məclisdə dəfələrlə məsələ qaldırılıb. Bir ilin 6 ayının pulunun mənimsənilməsi məsələsi hamıya bəllidir. Yuxarıdan tapşırıq verilməsə, aşağıda hansı məmurun cürəti çatar ki, yetimin, ünvanlı sosial yardıma ehtiyacı olan adamın pu-lunu mənimsəsin? Bu artıq Azərbaycan cəmiyyətində hamı tərəfindən bilinən məsələlərdir. Müəyyən təbəqədən olan insanların hüququnu qorumaq mümkün olmursa, heç ol-masa, kimsəsiz, imkansız insanların çörək puluna uzanan əllərin kəsilməsi istiqamətində addımlar atmaq lazımdır.